29-30 iyun kunlari Chexiya poytaxti Praga shahrida UYeFAning Ijroiya qo‘mitasi majlisi o‘tkaziladi. Unda moliyaviya feyr pley qoidalari qayta ko‘rib chiqilishi kutilmoqda. Bu haqda tashkilotning rasmiy saytida xabar qilingan. Bundan tashqari majlisda 2017 yilgi yevrokuboklar finallariga mezbonlik qiladigan shaharlar nomlariga aniqlik kiritiladi. Shuningdek, yig‘ilish kun tartibidan Yevro-2016 uchun qur’a tashlash marosimi jarayoni muhokamasi o‘rin olgan.